Kunstværk blev beskyldt for at ødelægge naturen: Nu får det hæderspris

Knap er Sallings 500.000 glødende julelys blevet taget ned, før en ny lysende facade tager over.

Denne gang er det én kilometer permanente LED-lys, der lyser op i vinterens mørke. Motivet vil variere henover året efter årstiderne og særlige mærkedage.

- Vi har arbejdet på det her i rigtig lang tid. Det er januar, så vi har taget julebelysningen ned, og så starter kulturhovedsåret om ni dage, så vi synes ikke, timingen kunne være bedre, siger direktør i Salling, Marianne Bedsted, til tv2oj.dk.

Læs også Kæmpe tagterrasse på toppen af Salling står klar næste år

I den kommende weekend kan forbipasserende bidrage til facadens udsmykning og tegne med lys på facaden ved hjælp af deres smartphone. Det foregår fredag fra kl. 17-19 og lørdag fra kl. 16-18. Og derudover vil Salling også selv markere begivenheder på lysfacaden.

- Det helt særlige ved den dynamiske lysfacade er, at den er en måde at kommunikere med byen på og udadtil for os. Den giver folk forskellige oplevelser og variere i løbet af året, siger Marianne Bedsted.

Den første store anledning bliver åbningen af kulturåret den 21. januar, hvor Aarhus 2017 får lov til at benytte lysfacaden.

Du kan se klip af den nye facade og interview med direktøren øverst på siden.